
LIETUVOS KARIUOMENĖS VADAS

	
ĮSAKYMAS
DĖL LIETUVOS KARIUOMENĖS VADO 2016 M. SAUSIO 18 D.  
ĮSAKYMO NR. V-70 „DĖL ORLAIVIŲ SKRYDŽIŲ DRAUDŽIAMOJOJE ARBA RIBOJAMOJOJE ZONOJE TVARKOS APRAŠO PATVIRTINIMO“ PAKEITIMO

2021 m. birželio 29 d. Nr. V-708
Vilnius

	P a k e i č i u  Orlaivių skrydžių draudžiamojoje arba ribojamojoje zonoje tvarkos aprašą, patvirtintą Lietuvos kariuomenės vado 2016 m. sausio 18 d. įsakymu Nr. V-70 „Dėl Orlaivių skrydžių draudžiamojoje arba ribojamojoje zonoje tvarkos aprašo patvirtinimo“, ir jį išdėstau nauja redakcija (pridedama).







Lietuvos kariuomenės vadas           		                          gen. ltn. Valdemaras Rupšys 



PATVIRTINTA
	Lietuvos kariuomenės vado
	2016 m. sausio 18 d.
	įsakymu Nr. V-70
(Lietuvos kariuomenės vado
2021 m. birželio 29 d.	įsakymo Nr. V-708 		redakcija)

ORLAIVIŲ SKRYDŽIŲ DRAUDŽIAMOJOJE ARBA RIBOJAMOJOJE ZONOJE TVARKOS APRAŠAS

I SKYRIUS
BENDROSIOS NUOSTATOS

1.  Orlaivių skrydžių draudžiamojoje arba ribojamojoje zonoje tvarkos aprašas (toliau – tvarkos aprašas) reglamentuoja leidimų orlaivių skrydžiams draudžiamojoje arba ribojamojoje zonoje išdavimo ir tokių skrydžių vykdymo sąlygas ir tvarką. 
1.  Tvarkos apraše vartojamos sąvokos suprantamos taip, kaip nurodyta Lietuvos Respublikos aviacijos įstatyme (toliau – Aviacijos įstatymas), Lietuvos Respublikos oro erdvės organizavimo taisyklėse, patvirtintose Lietuvos Respublikos Vyriausybės 2004 m. kovo 17 d. nutarimu Nr. 285 „Dėl Lietuvos Respublikos oro erdvės organizavimo taisyklių patvirtinimo“ (toliau − Oro erdvės organizavimo taisyklės), ir Lietuvos Respublikos nacionaliniam saugumui užtikrinti svarbių objektų apsaugos įstatyme.
1. Civilinių orlaivių skrydžiai draudžiamojoje zonoje, išskyrus draudžiamąją zoną, įsteigtą reaguojant į vietinio pobūdžio ginkluotus incidentus ir valstybės sienos pažeidimus, pagal savo pobūdį neprilygstančius agresijos aktams, galimi tik turint šiame tvarkos apraše nustatyta tvarka išduotą leidimą. Civilinių orlaivių skrydžiams draudžiamojoje zonoje, įsteigtoje reaguojant į vietinio pobūdžio ginkluotus incidentus ir valstybės sienos pažeidimus, pagal savo pobūdį neprilygstančius agresijos aktams, leidimai neišduodami.
1. Lietuvos ir NATO ar ES šalių valstybės orlaivių skrydžiai draudžiamojoje zonoje, išskyrus draudžiamąją zoną, įsteigtą reaguojant į vietinio pobūdžio ginkluotus incidentus ir valstybės sienos pažeidimus, pagal savo pobūdį neprilygstančius agresijos aktams, galimi tik turint šiame tvarkos apraše nustatyta tvarka išduotą leidimą. Lietuvos ir NATO ar ES šalių valstybės orlaivių skrydžiai draudžiamojoje zonoje, įsteigtoje reaguojant į vietinio pobūdžio ginkluotus incidentus ir valstybės sienos pažeidimus, pagal savo pobūdį neprilygstančius agresijos aktams, galimi tik turint šiame tvarkos apraše nustatyta tvarka išduotą leidimą ir vadovaujantis Lietuvos kariuomenės vado patvirtintu planu.
1. Civilinių orlaivių skrydžiai ribojamojoje zonoje, „NOTAM“ pranešime ir (ar) oro erdvės apribojimo biuletenyje nurodytu laikotarpiu, yra draudžiami (leidimai neišduodami). Lietuvos ir NATO ar ES šalių valstybės orlaivių skrydžiams ribojamojoje zonoje atskiro leidimo nereikia.

II SKYRIUS
LEIDIMŲ CIVILINIŲ ORLAIVIŲ SKRYDŽIAMS DRAUDŽIAMOJOJE ZONOJE IŠDAVIMO IR TOKIŲ SKRYDŽIŲ VYKDYMO SĄLYGOS IR TVARKA

6. Leidimai civilinių orlaivių, išskyrus bepiločius orlaivius, skrydžiams draudžiamojoje zonoje (toliau – leidimai) gali būti išduodami tik išimtinio būtinumo atveju, kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Konkrečių nacionaliniam saugumui užtikrinti svarbių įrenginių ir turto sąrašą, patvirtintą Lietuvos Respublikos Vyriausybės 2018 m. birželio 6 d. nutarimu Nr. 558 „Dėl Konkrečių nacionaliniam saugumui užtikrinti svarbių įrenginių ir turto sąrašo patvirtinimo“ (toliau – Konkrečių nacionaliniam saugumui užtikrinti svarbių įrenginių ir turto sąrašas), veiklai vykdyti, stebėti ar kontroliuoti.
7. Kitu, nei šio tvarkos aprašo 6 punkte nurodytu, atveju leidimai išduodami, jei paraiškai dėl leidimo skristi draudžiamojoje zonoje suteikimo (1 priedas) (toliau – paraiška) pritaria draudžiamosios zonos suinteresuoti juridiniai asmenys (toliau – suinteresuoti juridiniai asmenys). Draudžiamosios zonos suinteresuotų juridinių asmenų sąrašas pateikiamas tvarkos aprašo 2 priede. 
8. Paraiška siunčiama Lietuvos kariuomenės Karinėms oro pajėgoms (toliau – KOP) elektroniniu paštu paraiskos.kop@mil.lt.
9. Pareiškėjas, prieš išsiųsdamas paraišką, užpildo paraiškos A dalį ir joje nurodo:
9.1. planuojamo skrydžio datą ir laiką (UTC);
9.2. detalų planuojamo skrydžio maršrutą (LatLong pagal WGS-84);
9.3. draudžiamosios zonos pavadinimą ar numerį;
9.4. informaciją apie radiolokacinį atsakiklį ir radijo ryšio įrangą;
9.5. orlaivio tipą ir registracijos numerį;
9.6. šaukinį;
9.7. skrydžio tikslą ir jį pagrindžiančius dokumentus;
9.8. pateikia raštą arba derinimo elektroniniu paštu išrašą dėl suinteresuoto juridinio asmens pritarimo planuojamam skrydžiui. Draudžiamosios zonos suinteresuotų juridinių asmenų sąrašas pateikiamas 2 priede;
9.9. orlaivio vado vardą, pavardę, gimimo datą ir jo kontaktinius duomenis;
9.10. pareiškėjo kontaktinius duomenis.
10. Pareiškėjas paraišką pateikia KOP ne vėliau kaip prieš 3 (tris) darbo dienas, o sprendimas priimamas ne vėliau kaip likus 1 (vienai) darbo dienai iki numatomo skrydžio.
1. Šio tvarkos aprašo 9.1–9.7 bei 9.9–9.10 papunkčiuose nurodytą informaciją ir susijusius dokumentus pritarimui gauti suinteresuotam juridiniam asmeniui pareiškėjas pateikia likus ne mažiau kaip 5 (penkioms) darbo dienoms iki numatomo skrydžio.
1. Sprendimą dėl leidimo išdavimo civilinių orlaivių, išskyrus bepiločius orlaivius, skrydžiams draudžiamojoje zonoje priima KOP vadas arba jo įgaliotas asmuo, atsižvelgęs į suinteresuoto juridinio asmens pateiktą pritarimą.
1. Sprendimas perduodamas užpildant paraiškos B dalį, įrašant suinteresuoto juridinio asmens sąlygas, jei tokios yra, ir persiunčiant paraišką pareiškėjui, valstybės įmonės „Oro navigacija“ Skrydžių srautų planavimo ir duomenų dorojimo skyriui (el. p. fmp@ans.lt), suinteresuotam juridiniam asmeniui, nurodytam paraiškoje, ir 2 priede nurodytais kontaktais.
14. Pareiškėjas privalo:
14.1. užtikrinti, kad skrydžio vykdymo metu būtų laikomasi Aviacijos įstatyme, Oro erdvės organizavimo taisyklėse ir kituose aviacinę veiklą reglamentuojančiuose dokumentuose nustatytų ir išduotame leidime nurodytų skrydžio sąlygų;
14.2. informuoti KOP operatyvinį budėtoją (toliau – KOP OB) tel. +370 37 30 75 04, 
+370 800 01 236 arba elektroniniu paštu paraiskos.kop@mil.lt ir valstybės įmonės „Oro navigacija“ Skrydžių srautų planavimo ir duomenų dorojimo skyrių (el. p. fmp@ans.lt), jei skrydis dėl kokių nors priežasčių nebus vykdomas.
15. Skrydžiui suteiktą leidimo numerį būtina įrašyti skrydžio plano 18 laukelyje (kita informacija), o 15 laukelyje (skrydžio maršrutas) būtina nurodyti draudžiamąją zoną, į kurią įskristi yra suteiktas leidimas.

III SKYRIUS
LEIDIMŲ CIVILINIŲ BEPILOČIŲ ORLAIVIŲ SKRYDŽIAMS DRAUDŽIAMOJOJE ZONOJE IŠDAVIMO IR TOKIŲ SKRYDŽIŲ VYKDYMO SĄLYGOS IR TVARKA

1. Leidimai civilinių bepiločių orlaivių skrydžiams draudžiamojoje zonoje gali būti išduodami tik išimtinio būtinumo atveju, kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Konkrečių nacionaliniam saugumui užtikrinti svarbių įrenginių ir turto sąrašą, veiklai vykdyti, stebėti ar kontroliuoti.
1. Kitu, nei šio tvarkos aprašo 16 punkte nurodytu, atveju leidimai išduodami, jei paraiškai pritaria suinteresuoti juridiniai asmenys, nurodyti 2 priede.
1. Paraiška siunčiama KOP elektroniniu paštu paraiskos.kop@mil.lt.
1. Pareiškėjas, pildydamas paraišką dėl leidimo skristi su civiliniu bepiločiu orlaiviu draudžiamojoje zonoje, privalo užpildyti paraiškos A dalį ir pateikti šią informaciją:
19.1. planuojamo skrydžio datą ir laiką (UTC);
19.2. detalų planuojamo skrydžio maršrutą (LatLong pagal VGS-84);
19.3. draudžiamosios zonos pavadinimą ar numerį;
19.4. maksimalų planuojamą aukštį (metrai nuo žemės paviršiaus);
19.5. informaciją apie bepilotį orlaivį, jo savininką ir jo valdytoją:
19.5.1. bepiločio orlaivio techninės apžiūros talono numerį, gamintoją, modelio pavadinimą, registracijos ženklą, maksimalią kilimo masę (kg);
0. bepiločio orlaivio savininko vardą, pavardę, gimimo datą (kai savininkas yra fizinis asmuo) arba įmonės pavadinimą ir įmonės kodą (kai savininkas yra juridinis asmuo);
0. bepiločio orlaivio valdytojo vardą, pavardę, gimimo datą ir jo kontaktinius duomenis (telefono numerį ir, jei turi, el. pašto adresą);
0. Lietuvos transporto saugos administracijos (toliau – LTSA) išduoto leidimo, suteikiančio teisę bepiločio orlaivio valdytojui vykdyti skrydžius specialiomis sąlygomis, numerį (būtinas skrydžiams miesto teritorijoje);
0. skrydžio tikslą ir jį pagrindžiančius dokumentus;
0. pateikia raštą arba derinimo elektroniniu paštu išrašą dėl suinteresuoto juridinio asmens pritarimo planuojamam skrydžiui.
1. Šio tvarkos aprašo 19.1–19.6 papunkčiuose nurodytą informaciją ir susijusius dokumentus pritarimo gavimui suinteresuotam juridiniam asmeniui pareiškėjas pateikia likus ne mažiau kaip 5 (penkioms) darbo dienoms iki numatomo skrydžio.
1. Pareiškėjas paraišką pateikia ne vėliau kaip likus 3 (trims) darbo dienoms iki numatomo skrydžio, o sprendimas priimamas ne vėliau kaip likus 1 (vienai) darbo dienai iki numatomo skrydžio.
1. Sprendimą dėl leidimo išdavimo civilinių bepiločių orlaivių skrydžiams draudžiamojoje zonoje priima KOP vadas arba jo įgaliotas asmuo, atsižvelgęs į suinteresuoto juridinio asmens pateiktą pritarimą.
1. Sprendimas perduodamas užpildant paraiškos B dalį, įrašant suinteresuoto juridinio asmens sąlygas, jei tokios yra, ir persiunčiant paraišką pareiškėjui, Regioninio skrydžių valdymo centro pamainos viršininkui, suinteresuotam juridiniam asmeniui, nurodytam paraiškoje, ir 2 priede nurodytais kontaktais.
1. Pareiškėjas privalo užtikrinti, kad:
24.1. gavęs leidimą skrydžiui draudžiamoje zonoje:
24.1.1. bepiločio orlaivio skrydžio atveju Lietuvos Respublikos aerodromų skrydžių valdymo zonų ribose, jei skrydis bus vykdomas virš maksimaliai leistinų aukščių, dieną prieš skrydį atitinkamai informuos valstybės įmonės „Oro navigacija“ Oro eismo vadybos skyrių (el. p. amc@ans.lt), pateikdamas Pranešimą apie planuojamą bepiločių orlaivių veiklą valdomojoje oro erdvėje, patvirtintą valstybės įmonės „Oro navigacija“ generalinio direktoriaus 2019 m. gruodžio 13 d. įsakymu Nr. V-373 „Dėl Bepiločių orlaivių specialiosios veiklos Lietuvos Respublikos aerodromų skrydžių valdymo zonose vykdymo tvarkos aprašo patvirtinimo“;
24.1.2. bepiločio orlaivio skrydžio metu laikysis Nacionaliniame standartiniame scenarijuje, patvirtintame Lietuvos transporto saugos administracijos direktoriaus 2020 m. gruodžio 11 d. įsakymu Nr. 2BE-408 „Dėl Nacionalinio standartinio scenarijaus patvirtinimo“, kituose bepiločių orlaivių veiklą reglamentuojančiuose dokumentuose nustatytų ir išduotame KOP leidime nurodytų skrydžio sąlygų;
24.2. bepiločio orlaivio valdytojas, prieš vykdydamas skrydį prie Vadovybės apsaugos tarnybos (toliau – VAT) saugomo objekto, susisieks su VAT budėtoju telefonu, nurodytu 2 priede;
24.3. bepiločio orlaivio valdytojas, prieš pradėdamas skrydį ir jį pabaigęs, iškart informuos KOP OB tel. +370 800 01 236 arba +370 37 30 75 04;
24.4. informuos KOP OB tel. +370 37 30 75 04, +370 800 01 236 arba elektroniniu paštu paraiskos.kop@mil.lt ir valstybės įmonės „Oro navigacija“ Skrydžių srautų planavimo ir duomenų dorojimo skyrių (el. p. fmp@ans.lt), jei skrydis dėl kokių nors priežasčių nebus vykdomas;
5. bepiločio orlaivio valdytojas skrydžio vykdymo metu su savimi privalo turėti:
0.  asmens tapatybę patvirtinantį dokumentą;
0.  skrydžiui į draudžiamąją zoną išduotą leidimą;
0.  LTSA išduotą leidimą ar licenciją, suteikiančią teisę vykdyti skrydžius specialiomis sąlygomis (kai toks leidimas yra būtinas).
1. Tuo atveju, jei bepilotis orlaivis bus naudojamas kitai, nei išduotame leidime vykdyti skrydį draudžiamojoje zonoje nurodytai, veiklai arba bus pažeistos leidime nurodytos skrydžio sąlygos, taip pat jei paaiškėtų naujų esminių aplinkybių, kurios KOP ir (ar) suinteresuotiems juridiniams asmenims nebuvo ir negalėjo būti žinomos išduodant leidimą ir (ar) pritarimą civilinių bepiločių orlaivių skrydžiams, bepiločio orlaivio valdytojas ir (arba) bepilotis orlaivis perduodamas atsakingoms institucijoms tolesniam tyrimui.

IV SKYRIUS
LEIDIMŲ LIETUVOS IR NATO AR ES ŠALIŲ VALSTYBĖS ORLAIVIŲ SKRYDŽIAMS DRAUDŽIAMOJOJE ZONOJE IŠDAVIMO IR TOKIŲ SKRYDŽIŲ VYKDYMO SĄLYGOS IR TVARKA

1. Lietuvos ir NATO ar ES šalių valstybės orlaivių (išskyrus KOP ir Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) orlaivius) skrydžiai draudžiamojoje zonoje galimi tik esant būtinybei:
26.1. kai skrydis būtinas paieškos ir gelbėjimo bei teršimo incidento likvidavimo darbams atlikti;
26.2. kai skrydis būtinas stichinių nelaimių padariniams, didelės apimties gaisrams likviduoti, įvykus ekstremaliai ar kitai situacijai;
26.3. kai skrydis būtinas viešajam saugumui užtikrinti;
26.4. kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Konkrečių nacionaliniam saugumui užtikrinti svarbių įrenginių ir turto sąrašą, veiklai vykdyti, stebėti ar kontroliuoti;
2.  kai skrydžiai vykdomi tarptautinių pratybų ir mokymų tikslais. 
1. Informacija apie skrydžių poreikį draudžiamojoje zonoje pateikiama KOP OB                  tel. +370 37 30 75 04 arba +370 800 01 236 prieš planuojamą tokio pobūdžio skrydį, bet ne vėliau kaip likus 30 min. iki įskridimo į zoną pradžios.
1. Pareiškėjas, pateikdamas informaciją apie planuojamą skrydį draudžiamojoje zonoje, nurodo:
0.  orlaivio tipą;
0.  orlaivio šaukinį (jeigu yra);
0.  detalų skrydžio maršrutą ir skrydžio aukštį ar skrydžio lygį;
0.  planuojamą pakilimo laiką ir skrydžio trukmę (UTC);
0.  radiolokacinio atsakiklio kodą (jeigu yra);
0.  skrydžio tikslą;
0.  planuojamą įskridimo į draudžiamąją zoną ir išskridimo iš jos laiką ir vietą;
0.  minimalų būtiną priartėjimą iki saugomo (pavojingo) objekto;
0.  jei planuojama tūpti (kilti) zonos viduje – tūpimo (kilimo) aikštelių pozicijas (pagrindines ir atsargines);
0. bepiločio orlaivio skrydžio atveju – valdytojo kontaktus (pagrindinį ir atsarginį telefono numerius).
1. Pateikta informacija yra prašymas išduoti leidimą skrydžiui į draudžiamąją zoną.
1. Sprendimą dėl leidimo Lietuvos ir NATO ar ES šalių valstybės orlaivių skrydžiams draudžiamojoje zonoje priima KOP OB, gavęs informaciją, ne vėliau kaip per 25 minutes. 
1. Leidimą ir kitą informaciją apie galimą kitų orlaivių veiklą draudžiamojoje zonoje KOP OB perduoda informacijos pateikėjui, prašiusiam leidimo, nurodydamas (esant poreikiui) nustatomas skrydžio vykdymo sąlygas.
1. Apie leidimus Lietuvos ir NATO ar ES šalių valstybės orlaivių skrydžiams draudžiamojoje zonoje KOP OB informuoja KOP vadą, Regioninio skrydžių valdymo centro pamainos viršininką tel. +370 706 94 599 arba +370 698 50 692 ir suinteresuotą juridinį asmenį.
1. Lietuvos ir NATO ar ES šalių valstybės orlaiviai privalo pateikti skrydžio planą, kurio 15 laukelyje turi būti nurodyta draudžiamoji zona, į kurią įskristi yra suteiktas leidimas.
1. Lietuvos ir NATO ar ES šalių valstybės bepiločio orlaivio skrydžio vykdymo metu turi būti laikomasi susitarimuose (jei tokie yra) aprašytų, bepiločių orlaivių veiklą reglamentuojančiuose dokumentuose nustatytų ir išduotame leidime nurodytų skrydžio sąlygų.

V SKYRIUS
BAIGIAMOSIOS NUOSTATOS

1. Išduotas leidimas skrydžiui draudžiamojoje zonoje galioja vienam jame nurodytam orlaiviui arba orlaivių grupės skrydžio maršrutui nurodytu laiku.
1. KOP ir VSAT orlaivio įgula prieš planuojamą įskridimą į draudžiamąją zoną privalo informuoti KOP OB tel. +370 37 30 75 04 arba +370 800 01 236. KOP OB atitinkamai apie tai informuoja valstybės įmonės „Oro navigacija“ Regioninio skrydžių valdymo centro pamainos viršininką tel. +370 706 94 599 (+370 698 50 692) ir suinteresuotą juridinį asmenį.

___________________


Orlaivių skrydžių draudžiamojoje arba ribojamojoje zonoje tvarkos aprašo 
1 priedas  
PARAIŠKA
DĖL LEIDIMO SKRISTI DRAUDŽIAMOJOJE ZONOJE SUTEIKIMO

A dalis (pildo pareiškėjas)

____________________________*                                                      202  _____Nr.____*
       (paraiškos pildymo data, laikas)                                                                          ________________*
 					                   (vietovė)
Pareiškėjo kontaktiniai duomenys:
Tel.*
Faks.*
El. paštas

Lietuvos kariuomenės Karinių oro pajėgų operatyvinio budėtojo (toliau – KOP OB) kontaktiniai duomenys:
Tel. 8 800 01 236; (8 37) 30 75 04
Faks. (8 37) 30 75 92 arba (8 37) 39 90 27
El. paštas paraiskos.kop@mil.lt

1.____________________________________________________________________________*
           (orlaivio priklausomybė, tipas, registracijos ženklas, šaukinys)
           (bepiločio orlaivio savininkas, gamintojas (markė ir modelis), registracijos ženklas, maksimali kilimo masė (kg))

2.____________________________________________________________________________*
           (orlaivio vado vardas, pavardė, kontaktiniai duomenys)
           (bepiločio orlaivio valdytojo vardas, pavardė, gimimo data ir kontaktiniai duomenys)

3.____________________________________________________________________________*
           (skrydžio data, pradžios ir pabaigos laikas (UTC))

4.____________________________________________________________________________*
           (skrydžio maršrutas (bepiločiams (LatLong pagal WGS-84), zonos pavadinimas / numeris)

5.___radiolokacinis atsakiklis __________________radijo ryšio įranga_____________________*
         (pažymėti yra ar ne)

6.____________________________________________________________________________*
           (įskridimo / išskridimo į / iš ir nusileidimo zonoje vietos, laikai)

7.____________________________________________________________________________ (skrydžio tikslas, skrydžio tikslą pagrindžiantys dokumentai ar suderinimo raštai, bepiločio orlaivio techninės apžiūros talonas, LTSA išduoti leidimai / licencijos, suteikiančios teisę vykdyti bepiločio orlaivio skrydžius specialiomis sąlygomis, kita informacija)

_______________________________________________________________________________

_______________________________________________________________________________

______________________________________________________________________________*

 				_______________________________*
(pareiškėjo parašas)



B dalis (pildo Lietuvos kariuomenės Karinių oro pajėgų vado įgaliotas asmuo):

SPRENDIMAS (pažymėti langelyje):*
    
	


     LEIDIMAS SUTEIKIAMAS paraiškoje nurodytam skrydžiui, leidimo numeris__________
          
	


     LEIDIMAS NESUTEIKIAMAS, nes __________________________________________

______________________________________________________________________________________

Papildomos sąlygos:

	1. Prieš skrydį ir po jo informuoti KOP OB paraiškos pradžioje nurodytais kontaktais.

	

	

	

	

	

	

	





__________________________*
       (parašas, vardas, pavardė)



202 ______________________*
                            (data)

PASTABA. Žvaigždute * pažymėtus laukus privaloma užpildyti.


Orlaivių skrydžių draudžiamojoje arba ribojamojoje zonoje tvarkos aprašo 
2 priedas 

DRAUDŽIAMOSIOS ZONOS SUINTERESUOTŲ JURIDINIŲ ASMENŲ
SĄRAŠAS

	Eil. Nr.
	ZONOS PAVADINIMAS
	ZONOS SUINTERESUOTAS JURIDINIS ASMUO
	KONTAKTAI

	1. 
	EYP1 Visaginas
	IGNALINOS ATOMINĖ ELEKTRINĖ
	Tel. +370 386 25 508,                                                    el. p. fsos@iae.lt

	1. 
	EYP2 Mažeikiai
	AKCINĖ BENDROVĖ „ORLEN LIETUVA“
	Tel. +370 443 92 121,                                     el. p. kontrolesirsaugosskyrius@orlenlietuva.lt

	1. 
	EYP3 Jonava
	AB ,,ACHEMA“
	Tel. +370 (349) 56 237, +370 (349) 56 242,
faks. +370 (349) 56 004,                                            el. p.info@achema.com 

	
	
	LIETUVOS KARIUOMENĖ (T56)*
	Tel. +370 680 67 904, +370 (349) 73 233,
el. p. mpbudetojas@mil.lt

	1. 
	EYP4 Kėdainiai
	AB „LIFOSA“
	Tel. +370 (347) 66 407 (visą parą),
el. p. info@lifosa.com

	1. 
	EYP5 Vilnius
	LR VADOVYBĖS APSAUGOS TARNYBA
	Tel. 8 706 63 122, 8 706 63 160,
mob. +370 698 52 766,
el. p. centras@vat.lt 

	
	
	LIETUVOS KARIUOMENĖ (T6)*
	Tel. (8 5) 278 5003, 
mob. +370 680 65 003, 
el. p. SOPBudetojas@mil.lt

	
	
	LIETUVOS KARIUOMENĖ (T9)*
	Tel. 8 706 63 014,
el. p. info@nksc.lt

	
	
	LIETUVOS KARIUOMENĖ (T13)*
	Tel. (8 5) 210 3804,
el. p. karo.policija@mil.lt

	1. 
	EYP6 Turniškės
	LR VADOVYBĖS APSAUGOS TARNYBA
	Tel. 8 706 63 122, 8 706 63 160,
mob. +370 698 52 766,
el. p. centras@vat.lt 

	1. 
	EYP19 Smiltynė
	VĮ KLAIPĖDOS VALSTYBINIO JŪRŲ UOSTO DIREKCIJA
	Tel. (8 46) 499 799, 
faks. (8 46) 499 777,                                                        el. p. info@port.lt

	
	
	LIETUVOS KARIUOMENĖ (T37, T38, T39 ir T42)*
	Tel. +370 (46) 314 833,                                        el. p. valdymo.centras@mil.lt

	
	
	LIETUVOS KARIUOMENĖ (T41)*
	Tel. (8 46) 276 120, +370 706 70 001,
el. p. mpbzem.budėtojas@mil.lt

	1. 
	EYP22 Pilaitė
	LR VALSTYBĖS SAUGUMO DEPARTAMENTAS
	Tel. +370 5 212 47 20, 
faks. +370 5 212 4716,                                           el. p. komunikacija@vsd.lt

	1. 
	EYP23 Linkaičiai
	LIETUVOS KARIUOMENĖ (T30)*
	Tel. (8 5) 278 5310,
el. p. ldep@mil.lt

	1. 
	EYP24 Kairiai
	LIETUVOS KARIUOMENĖ (T41)*
	Tel. (8 46) 276 120, +370 706 70 001,
el. p. mpbzem.budėtojas@mil.lt

	1. 
	EYP26 Gulbinai
	LIETUVOS KARIUOMENĖ (T7)*
	Tel. +370 5 274 8110,                                             el. p. rmc.budetojas@mil.lt

	1. 
	EYP27 ST2
	LR VALSTYBĖS SAUGUMO DEPARTAMENTAS
	Tel. +370 5 212 47 20, 
faks. +370 5 212 4716,                                              el. p. komunikacija@vsd.lt

	1. 
	EYP29 ST4
	LR VALSTYBĖS SAUGUMO DEPARTAMENTAS
	Tel. +370 5 212 47 20, 
faks. +370 5 212 4716,                                         el. p. komunikacija@vsd.lt

	1. 
	EYP30 ST5 Bajorai
	LR VADOVYBĖS APSAUGOS TARNYBA
	Tel. 8 706 63 122, 8 706 63 160,
mob. +370 698 52 766,                                                        el. p. centras@vat.lt 

	1. 
	EYP33 Belmontas
	LR VADOVYBĖS APSAUGOS TARNYBA
	Tel. 8 706 63 122, 8 706 63 160,
mob. +370 698 52 766,                                                      el. p. centras@vat.lt 

	1. 
	EYP35 Būtingė
	BŪTINGĖS NAFTOS TERMINALAS
	Tel. +370 443 9 21 21,                                         el. p. kontrolesirsaugosskyrius@orlenlietuva.lt


PASTABA. Su žvaigždute * pažymėtais asmenimis derinami tik bepiločių orlaivių skrydžiai.
____________________

